ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม(ฉบับที่๓) อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก(ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหมลงวันที่ ๑๖ ธันวาคม ๒๕๒๓ และประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม(ฉบับที่ ๒) ลงวันที่ ๒๐ มีนาคม ๒๕๒๔ข้อ ๒ให้ผู้ทำการค้าขาออกซึ่งสินค้ามาตรฐานผ้าไหมและผลิตภัณฑ์ผ้าไหมจัดให้มีการตรวจสอบมาตรฐานสินค้าตามหลักเกณฑ์และวิธีการ ดังนี้๒.๑นำผ้าไหมและผลิตภัณฑ์ผ้าไหมที่จะจัดให้มีการตรวจสอบไปให้ตรวจสอบ ณสถานที่ทำการของสำนักงานมาตรฐานสินค้าหรือสำนักงานสาขาหรือสถานที่ทำการของผู้ประกอบธุรกิจตรวจสอบมาตรฐานสินค้าในวันและเวลาทำการในกรณีที่ประสงค์จะจัดให้มีการตรวจสอบนอกสถานที่ทำการหรือนอกเวลาทำการดังกล่าวตามวรรคหนึ่งให้แจ้งความประสงค์เป็นหนังสือต่อสำนักงานมาตรฐานสินค้าหรือสำนักงานสาขาหรือผู้ประกอบธุรกิจตรวจสอบมาตรฐานสินค้าในวันและเวลาทำการล่วงหน้าก่อนเวลาที่จะเริ่มจัดให้มีการตรวจสอบไม่น้อยกว่า ๓ชั่วโมง ทั้งนี้สถานที่ที่จะจัดให้มีการตรวจสอบนั้นต้องมีความเหมาะสมและมีแสงสว่างพอเพียงที่จะทำการตรวจสอบมาตรฐานสินค้าได้๒.๒ในกรณีที่การชักตัวอย่างโดยการตัดผ้าไหมหรือผลิตภัณฑ์ผ้าไหมนั้นเพื่อตรวจสอบจะทำความเสียหายให้กับผ้าไหมหรือผลิตภัณฑ์ผ้าไหมนั้นให้แนบตัวอย่างผ้าไหมซึ่งเป็นประเภท ชนิด สีลวดลายเดียวกับผ้าไหมหรือผลิตภัณฑ์ผ้าไหมนั้น ขนาดไม่น้อยกว่า ๙ × ๑๐ เซนติเมตรหรือ ๓ × ๓๐ เซนติเมตรในลักษณะขนานกับด้านยืนและด้านพุ่งโดยไม่นับริมผ้าส่วนที่เป็นขอบไว้ที่ผืนผ้าไหมหรือที่ผลิตภัณฑ์ผ้าไหมนั้นจำนวนชิ้นตัวอย่างต้องไม่น้อยกว่าร้อยละ ๑๕ของจำนวนวผืนห้าไหมหรือผลิตภัณฑ์ผ้าไหมทั้งหมดที่เป็นประเภท ชนิด สีลวดลายเดียวกัน๒.๓แสดงเครื่องหมายเพื่อให้เห็นว่าผ้าไหมและผลิตภัณฑ์ผ้าไหมที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธการที่รัฐมนตรีกำหนดข้อ ๓ให้ผู้มีหน้าที่ตรวจสอบมาตรฐานสินค้า ตรวจสอบมาตรฐานสินค้าผ้าไหมและผลิตภัณฑ์ผ้าไหม ดังนี้๓.๑ การตรวจสอบผ้าไหม๓.๑.๑ สุ่มผ้าไหมไม่น้อยกว่าร้อยละ ๕๐ของจำนวนผืนผ้าไหมทั้งหมดที่เป็นประเภทและชนิดเดียวกันที่จัดให้มีการตรวจสอบมาตรฐานสินค้าและตรวจสอบรายการต่อไปนี้๓.๑.๑.๑ ความกว้างและความยาวของผืนผ้าไหม๓.๑.๑.๒ ความเรียบร้อย ไม่เปรอะเปื้อนไม่ชำรุดไม่เปื่อยหรือขาดง่ายและมีสีสม่ำเสมอตามสภาพหรือลักษณะของผ้าไหมตลอดทั้งผืน๓.๑.๑.๓ ข้อความที่ประทับหรือแผ่นป้ายหรือสลากที่ผืนผ้าไหมว่าถูกต้องตรงกับข้อเท็จจริง๓.๑.๒ สุ่มผ้าไหมไม่น้อยกว่าร้อยละ ๕ของจำนวนผืนผ้าไหมทั้งหมดที่เป็นประเภทและชนิดเดียวกันที่จัดให้มีการตรวจสอบมาตรฐานสินค้าและตรวจสอบรายการต่าง ๆ ตามวิธีการต่อไปนี้๓.๑.๒.๑ จำนวนเส้นไหมยืนต่อระยะหนึ่งเซนติเมตรของผ้าไหมไทย ใช้แว่นขยายหรือกล้องจุลทรรศน์ส่องและตรวจนับจากจุดต่าง ๆตามแนวเฉลียงของผืนผ้าไม่น้อยกว่า ๑๐ จุด จุดแรกต้องห่างจากริมผ้าไม่น้อยกว่า ๔เซนติเมตร๓.๑.๒.๒ น้ำหนักต่อพื้นที่หนึ่งตารางเมตรของผ้าไหมไทยนำตัวอย่างผ้าไหมไทยทั้งหมดที่ได้สุ่มไว้ชั่งน้ำหนักทั้งผืนแต่ละผืนแล้วคำนวณเฉลี่ยเป็นน้ำหนักต่อเนื้อที่หนึ่งตารางเมตรของผืนผ้านั้นๆ๓.๑.๒.๓ปริมาณเป็นร้อยละโดยน้ำหนักของไหมแท้ที่ใช้ทอผ้าไหมตัดตัวอย่างผ้าไหมขนาดไม่ต่ำกว่า ๙ × ๑๐ เซนติเมตร หรือ ๓ × ๓๐ เซนติเมตรตามแนวขนานกับด้านยืนและด้านพุ่ง ห่างจากริมผ้าไม่น้อยกว่า ๔ เซนติเมตรจากผ้าไหมทุกผืนที่ได้สุ่มไว้ แบ่งตัวอย่างผ้าไหมแต่ละชิ้นออกเป็น ๓ ส่วนแต่ละส่วนมีขนาดไม่ต่ำกว่า ๓ ×๑๐ เซนติเมตร เก็บตัวอย่างผ้าไหมนั้นไว้เพื่อเป็นหลักฐาน ๒ ส่วน อีก ๑ ส่วนนำไปเป็นตัวอย่างเพื่อตรวจสอบ ตัดตัวอย่างผ้าไหมส่วนที่จะตรวจสอบที่ได้ขนาดดังกล่าวทั้งหมดชั่งหาน้ำหนักเลาะไหมยืนและไหมพุ่งของผ้าไหมจากตัวอย่างออกทั้งหมด ตัดแยกเฉพาะไหมแท้ชั่งน้ำหนักแล้วคำนวณปริมาณเป็นร้อยละโดยน้ำหนักในกรณีที่การตัดตัวอย่างจากผืนผ้าไหมตามที่ระบุในวรรคหนึ่งจะทำความเสียหายให้แก่ผืนผ้าไหมนั้นการตัดตัวอย่างผ้าไหมจะตัดจากตัวอย่างผ้าไหมที่ผู้จัดให้มีการตรวจสอบมาตรฐานสินค้าได้แนบไว้ที่ผืนผ้าไหมตามที่ระบุไว้ในข้อ๒.๒ ก็ได้ ทั้งนี้ให้ตรวจสอบเปรียบเทียบจนแน่ใจว่าผ้าไหมนั้นเป็นประเภท ชนิด สีและลวดลายเดียวกับผ้าไหมนั้น๓.๒ การตรวจสอบผลิตภัณฑ์ผ้าไหม๓.๒.๑ สุ่มผลิตภัณฑ์ผ้าไหมไม่น้อยกว่าร้อยละ๕๐ ของจำนวนชิ้นผลิตภัณฑ์ผ้าไหมทั้งหมดที่เป็นประเภทและชนิดเดียวกันที่จัดให้มีการตรวจสอบมาตรฐานสินค้าและการตรวจสอบรายการต่อไปนี้๓.๒.๑.๑ ความเรียบร้อย ไม่เปรอะเปื้อนหรือชำรุด๓.๒.๑.๒ ข้อความที่ประทับหรือแผ่นป้ายหรือสลากที่ชิ้นผลิตภัณฑ์ผ้าไหมว่าถูกต้องตรงกับข้อเท็จจริง๓.๒.๒สุ่มผลิตภัณฑ์ผ้าไหมที่เป็นประเภทและชนิดเดียวกันที่จัดให้มีการตรวจสอบมาตรฐานสินค้าตามอัตราดังต่อไปนี้ปริมาณสินค้า สุ่มไม่น้อยกว่า ๑ ๑๐๐ ชิ้น ๒ชิ้น๑๐๑ ๓๐๐ ชิ้น ๔ชิ้น๓๐๑ ๕๐๐ ชิ้น ๖ชิ้น๕๐๑ ๑๐๐๐ ชิ้น ๘ชิ้น๑๐๐๑ ชิ้นขึ้นไป ๑๐ชิ้นแล้วดำเนินการตรวจสอบปริมาณเป็นร้อยละโดยน้ำหนักของไหมแท้ที่ใช้ทอผ้าไหมตาม๓.๑.๒.๓ วรรคหนึ่ง และให้นำความใน ๓.๑.๒.๓ วรรคสอง มาใช้บังคับโดยอนุโลม๓.๓ เกณฑ์การตัดสิน๓.๓.๑ การตรวจสอบตาม ๓.๑.๑ , ๓.๑.๒ , ๓.๒.๑หรือ ๓.๒.๒ถ้าปรากฏว่าผ้าไหมหรือผลิตภัณฑ์ผ้าไหมหรือตัวอย่างผ้าไหมประเภทและชนิดที่สุ่มตรวจสอบนั้นถูกต้องตามมาตรฐานทุกตัวอย่างที่ตรวจสอบให้ถือว่าผ้าไหมหรือผลิตภัณฑ์ผ้าไหมที่จัดให้มีการตรวจสอบมาตรฐานสินค้าเฉพาะประเภทและชนิดนั้นทั้งหมดถูกต้องตามมาตรฐานและให้ออกใบรับรองมาตรฐานสินค้าให้ทั้งหมด๓.๓.๒ การตรวจสอบตาม ๓.๑.๑ หรือ ๓.๒.๑ถ้าปรากฏว่าผ้าไหมหรือผลิตภัณฑ์ผ้าไหมประเภทและชนิดที่สุ่มตรวจสอบนั้นผิดมาตรฐานเพียงผืนหรือชิ้นใดชิ้นหนึ่งให้ดำเนินการตรวจสอบผ้าไหมหรือผลิตภัณฑ์ผ้าไหมเต็มจำนวนที่จัดให้มีการตรวจสอบมาตรฐานสินค้าและถ้าปรากฏว่าผ้าไหมหรือผลิตภัณฑ์ผ้าไหมผืนใดหรือชิ้นใดไม่ได้มาตรฐานให้ถือว่าผ้าไหมหรือผลิตภัณฑ์ผ้าไหมเฉพาะผืนหรือชิ้นนั้นเท่านั้นที่ผิดมาตรฐานและให้คัดผืนหรือชิ้นที่ผิดมาตรฐานออกไปแล้วออกใบรับรองมาตรฐานสินค้าให้เฉพาะจำนวนที่ถูกต้องตามมาตรฐานเท่านั้น๓.๓.๓ การตรวจสอบตาม ๓.๑.๒ หรือ ๓.๒.๒ถ้าปรากฏว่าผ้าไหมหรือผลิตภัณฑ์ผ้าไหมหรือตัวอย่างผ้าไหมประเภทและชนิดที่สุ่มตรวจสอบนั้นผิดมาตรฐานเพียงตัวอย่างใดตัวอย่างหนึ่งให้ถือว่าผ้าไหมหรือผลิตภัณฑ์ผ้าไหมที่จัดให้มีการตรวจสอบมาตรฐานสินค้าเฉพาะประเภทและชนิดนั้นทั้งหมดผิดมาตรฐาน๓.๔ให้บรรจุตัวอย่างผ้าไหมที่ได้เก็บไว้เป็นหลักฐานตามที่ระบุใน ๓.๑.๒ , ๓.๑.๒.๓ หรือ๓.๒.๒ แต่ละส่วนในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงประเภท ชนิดของผ้าไหมหรือผลิตภัณฑ์ผ้าไหมนั้นชื่อผู้จัดให้มีการตรวจสอบ เลขที่คำร้องขอให้ออกใบรับรองมาตรฐานสินค้าวันเดือนปีที่ตรวจสอบและให้ผู้มีหน้าที่ตรวจสอบผู้จัดให้มีการตรวจสอบหรือผู้แทนที่อยู่ในขณะตรวจสอบลงลายมือชื่อกำกับไว้ที่สลากทำตราประทับปากถุงหรือภาชนะนั้นแล้วให้ผู้เกี่ยวข้องดังกล่าวข้างต้นลงลายมือชื่อกำกับไว้ที่ปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่สำนักงานมาตรฐานสินค้ากำหนด๓.๕ ผ้าไหมและผลิตภัณฑ์ผ้าไหมที่ได้รับการตรวจสอบมาตรฐานสินค้าแล้วเมื่อผู้จัดให้มีการตรวจสอบมาตรฐานสินค้าจะนำบรรจุหีบห่อให้ผู้มีหน้าที่ตรวจสอบมาตรฐานสินค้าตรวจสอบหีบห่อนั้นและควบคุมการบรรจุหีบห่อโดยใกล้ชิดแล้วทำตราประทับที่หีบห่อนั้นด้วยทั้งนี้ตั้งแต่วันถัดจากวันประกาศในราชกิจจานุเบกษา เป็นต้นไป[๑]ประกาศณ วันที่ ๑๐ กุมภาพันธ์ ๒๕๓๒สุบิน ปิ่นขยันรัฐมนตรีว่าการกระทรวงพาณิชย์อุษมล/ผู้จัดทำ๑๙กันยายน ๒๕๕๔[๑] ราชกิจจานุเบกษาเล่ม ๑๐๖/ตอนที่ ๓๐/หน้า ๑๔๕๖/๒๓ กุมภาพันธ์ ๒๕๓๒